**ԱՄՓՈՓԱԹԵՐԹ**

**«Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ կատարելու մասին»** կառավարության որոշման նախագծի վերաբերյալ շահագրգիռ մարմինների առարկությունների և առաջարկությունների

|  |  |
| --- | --- |
| ՀՀ ֆինանսների նախարարություն | 04-03-2022թ. |
| 01/8-5/3565-2022 |
| ՀՀ ֆինանսների նախարարությունը ՀՀ աշխատանքի և սոցիալական հարցերի նախարարության (այսուհետ՝ Նախարարություն) կողմից ս.թ. փետրվարի 25-ի N ՄՆ//4954-2022 գրությամբ ներ­կա­յաց­­­­ված` «Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ կատարելու մասին» ՀՀ կառավարության որո­շման նախագծի (այսուհետ՝ Նախագիծ) վերաբերյալ հայտնում է հետևյալը.  Ներկայացված նախագիծը չի բխում ծախսերի բյուջետավորման տրամաբանությունից, որովհետև ծախսային միջոցառումների բնույթը և բովանդակությունը հնարավորություն չի տալիս հստակեցնել պետական միջոցներ ստացող շահառուների քանակը և ըստ այդմ նախատեսել հատկացվող միջոցների չափ: Այս իմաստով կարծում ենք, որ նպատակահարմար է սոցիալական տվյալ ծախսային միջոցառումներով կարիքների առաջացման պարագայում՝ ՀՀ կառավարության պահուստային ֆոնդից միջոցներ հատկացնել Նախարարությանը, որպես բյուջետային հատկացումների գլխավոր կարգադրիչ, իսկ Նախարարության միասնական սոցիալական ծառայությանը ճանաչել միջոցառումների կատարող՝ ԲՍԿ: Տվյալ դեպքում առաջարկում ենք «Հայաստանի Հանրապետության 2022 թվականի պետական բյուջեի կատարումն ապահովող միջոցառումների մասին» ՀՀ կառավարության որոշման 21-րդ կետը վերաձևակերպել հետևյալ կերպ.  «Սահմանել, որ Հայաստանի Հանրապետության կառավարության 2018 թվականի օգոստոսի 9-ի N 916-Ն որոշման պահանջներից բխող հատկացումները ֆինանսավորվում են Հայաստանի Հանրապետության 2022 թվականի պետական բյուջեի Հայաստանի Հանրապետության կառավարության 2022 թվականի պահուստային ֆոնդից, այդ հատկացումների գլխավոր կարգադրիչ հանդիսացող Հայաստանի Հանրապետության աշխատանքի և սոցիալական հարցերի նախարարության կողմից Հայաստանի Հանրապետության ֆինանսների նախարարությանը հասցեագրված գրության հիման վրա: Սույն կետում նշված միջոցառումների կատարող պետական մարմին է համարվում Հայաստանի Հանրապետության աշխատանքի և սոցիալական հարցերի նախարարության միասնական սոցիալական ծառայությունը: Կատարված գործառնությունները հաշվառվում են Հայաստանի Հանրապետության 2022 թվականի պետական բյուջեով «1205. Սոցիալական ապահովություն» ծրագրով նախատեսված «12004. Աջակցություն հաշմանդամ դարձած զինծառայողներին և զոհվածների ընտանիքներին» և «12005. Աջակցություն զոհվածների ընտանիքներին» միջոցառումներով և սահմանված կարգով արտացոլվում են Հայաստանի Հանրապետության 2022 թվականի պետական բյուջեի կատարման հաշվետվություններում:»  Միաժամանակ, հաշվի առնելով, որ նշված միջոցառումների ֆինանսավորումը տվյալ պահին բավականաչափ հրատապություն է պահանջում, ուստի այդ միջոցառումների զգայուն սոցիալական բնույթից և տարեսկզբից ֆինանսավորման բացակայության հանգամանքից ելնելով, կարծում ենք, որ հնարավոր է միայն առաջին եռամսյակի համար անհարաժեշտ ֆինասական միջոցները վերագնահատել և հատկացնել Նախարարությանը, որպես ժամանանակավոր արագ կարգավորման տարբերակ, իսկ 1205 ծրագրի 12004 և 12005 միջոցառումների գծով նախատեսված 970,000.0 հազար դրամի և առաջին եռամսյակի համար անհարաժեշտ ֆինասական միջոցների տարբերությունը ուղղել ՀՀ կառավարության պահուստային ֆոնդ, որից հետո՝ ս.թ. երկրորդ եռամսյակից սկսած, կիրառել վերը նշված դրույթը: | Չի ընդունվել։  Նախագիծը չընդունելու՝ Ֆինանսների նախարարության հիմնավորումը, այն է՝ ծախսային միջոցառումների բնույթը և բովանդակությունը հնարավորություն չի տալիս հստակեցնել պետական միջոցներ ստացող շահառուների քանակը, հիմք չէ նշված ծախսերի ֆինանսավորումն ընդհանուր ընթացակարգից տարբեր այլ մեխանիզմով իրականանցնելու համար:  Ընդ որում, ֆինանսավորման՝ Ֆինանսների նախարարության առաջարկվող տարբերակը միջոցներն ուղղել ՀՀ կառավարության պահուստային ֆոնդից և Հայաստանի Հանրապետության աշխատանքի և սոցիալական հարցերի նախարարության կողմից Հայաստանի Հանրապետության ֆինանսների նախարարությանը հասցեագրված գրության հիման վրա որևէ չի բացատրում, թե ինչպես է այդ տարբերակը լուծում շահառուների թվի անկանխատեսելիության խնդիրը:  Անհասկանալի է նաև խնդրո առարկա բյուջետային միջոցները Հայաստանի Հանրապետության աշխատանքի և սոցիալական հարցերի նախարարության կողմից Հայաստանի Հանրապետության ֆինանսների նախարարությանը հասցեագրված գրության հիման վրա տնօրինելու մեխանիզմի ներդրման նպատակն ու արդյունավետությունը:  ՀՀ 2022 թվականի պետական բյուջեով «1205. Սոցիալական ապահովություն» ծրագրով նախատեսված «12004. Աջակցություն հաշմանդամ դարձած զինծառայողներին և զոհվածների ընտանիքներին» և «12005. Աջակցություն զոհվածների ընտանիքներին» միջոցառումների ֆինանսավորման՝ Կառավարության 2021 թվականի դեկտեմբերի 23-ի N 2121-Ն որոշմամբ սահմանված մեխանիզմի առաջացրած խնդիրները և Նախագծի ընդունման անհրաժեշտությունը ներկայացված է նախագծի հիմնավորման մեջ։  Միաժամանակ հարկ է նշել, որ խնդրո առարկա ծախսերը և դրանց հիմքում շահառուների թիվը ոչ պատերազմական իրավիճակներում հնարավոր է կանխատեսել պատերազմական իրավիճակներում անկանխատեսելի են ոչ միայն այս ծախսերը:  Այսպես, «Զինվորական ծառայության և զինծառայողների կարգավիճակի մասին օրենքի 68-րդ հոդվածի և Կառավարության 2018 թվականի օգոստոսի 9-ի N 916-Ն որոշման N1 հավելվածի համաձայն՝ 1205 ծրագրի 12005 միջոցառման հիմնական շահառուները հաշմանդամության զինվորական կենսաթոշակի շահառուներն են միանվագ դրամական աջակցությունը նշանակվում և վճարվում է հաշմանդամության զինվորական կենսաթոշակի իրավունք ունեցող նախկին զինծառայողներին, նրանց ում նշանակվում է նաև հաշմանդամության զինվորական կենսաթոշակ:  «Զինվորական ծառայության և զինծառայողների կարգավիճակի մասին օրենքի 69-րդ հոդվածի և Կառավարության 2018 թվականի օգոստոսի 9-ի N 916-Ն որոշման N2 հավելվածի համաձայն՝ 1205 ծրագրի 12004 միջոցառման շահառուները Զինծառայողների ապահովագրության հիմնադրամի կամ կերակրողին կորցնելու դեպքում զինվորական կենսաթոշակի իրավունք ունեցող անձինք են ում զինծառայողի զոհվելու կապակցությամբ նշանակվում է հատուցման գումար կամ կերակրողին կորցնելու դեպքում զինվորական կենսաթոշակ:  Այլ հավասար պայմաններում ծախսերը կարելի է կանխատեսել նաև նախորդ տարիների շահառուների թվի և փաստացի միտումներից ելնելով:   |  |  |  |  |  | | --- | --- | --- | --- | --- | |  | 2016 | 2017 | 2018 | 2019 | | **1205-12004** | 298,266 | 122,420 | 100,755 | 79,300 | | **1205-12005** | 542,285 | 370,300 | 314,300 | 270,900 |   Ելնելով վերոգրյալից՝ առաջարկվում է անփոփոխ թողնել 1205 ծրագրի 12004 և 12005 միջոցառումների ֆինանսավորման՝ նախորդ տարիներին կիրառված մեխանիզմը կամ ԲՍԿ սահմանել Ֆինանսների նախարարությանը: |
| Բացի այդ, առաջարկում ենք Նախագծի 3-րդ կետը խմբագրել հետևյալ կերպ. «3. ««Հայաստանի Հանրապետության 2021 թվականի պետական բյուջեի մասին» օրենքում վերաբաշխում, լրացում և փոփոխություններ, Հայաստանի Հանրապետության կառավարության մի շարք որոշումներում փոփոխություններ և լրացումներ կատարելու, ինչպես նաև պետական բյուջեի կատարման հետ կապված առանձին հարցերի մասին» 2021 թվականի դեկտեմբերի 23-ի N 2172-Ն որոշման 2-րդ կետի 55)-րդ ենթակետից հանել «՝ ըստ կատարողների տողում «ՀՀ աշխատանքի և սոցիալական հարցերի նախարարություն» բառերը փոխարինել «Այլ մարմիններ» բառերով» բառերը և լրացնել հետևյալ բառերով՝ «համապատասխան տվյալները խմբագրել համաձայն կից ներկայացվող NN  30-32 հավելվածների»: Նախագծի հավելվածներում պետք է ներառվեն նաև ՀՀ կառավարության 2021 թվականի դեկտեմբերի 1-ի N 1951-Ն որոշման NN 5, 7 և 8 հավելվածների խմբագրման անհրաժեշտ տվյալները: | Ընդունվել է, խմբագրվել է։ |